Diari Oficial de la Generalitat Valenciana


Sumari del DOGV 8506, del 14-03-2019 (2019/2009)

RESOLUCIÓ de 14 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 53/16-AIA Utiel.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8506

Data del DOGV
:   14-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2009


Data del document
:   14-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Utiel
    * impacte ambiental

RESOLUCIÓ de 14 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 53/16-AIA Utiel. [2019/2009]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la declaració d'impacte ambiental, resolc:  
Publicar en el Diari Oficial de la Generalitat Valenciana la resolució complementària corresponent a l'expedient 53/16-AIA Utiel.  
  
«Resolució complementària a la declaració d'impacte ambiental  
Expedient: 53/16-AIA.  
Títol: ampliació d'explotació porcina d'engreix.  
Promotor: Ana Carmen Fernández Llahosa.  
Autoritat substantiva: Ajuntament d'Utiel.  
Referència de l'òrgan substantiu: LA 25/G 2589/2015 llicència ambiental.  
Localització: parcel·les 310, 311 i 279 del polígon 15, del terme municipal d'Utiel (València).  
  
Antecedents  
El 22 de desembre de 2016, la Direcció General de Medi Natural i d'Avaluació Ambiental va emetre resolució de declaració d'impacte ambiental favorable, relativa al projecte d'ampliació d'explotació porcina d'engreix, situada a les parcel·les 310 i 311, del polígon 15, d'Utiel, condicionada al desenvolupament de l'activitat de conformitat amb les mesures proposades en la documentació avaluada i els condicionants inclosos en la resolució.  
La capacitat total de l'explotació després de l'ampliació sol·licitada és de 2.500 places de porcí d'engreix de 20-100 kg.  
Amb data 26 d'octubre de 2018, es rep en el Servei d'Avaluació d'Impacte Ambiental una sol·licitud de la titular sobre modificació de la declaració d'impacte ambiental, sol·licitud que aporta documentació justificativa.  
La modificació consisteix a situar la nau a la parcel·la contigua, 279, del polígon 15.  
Posteriorment, els dies 8 i 20 de novembre de 2018 es reben dos oficis de l'Ajuntament d'Utiel on s'hi adjunta la sol·licitud de la titular i la documentació següent:  
- Resolució de la Confederació Hidrogràfica del Xúquer, d'inscripció en el registre d'aigües d'un aprofitament d'aigües subterrànies.  
- Escriptura d'agrupació de les parcel·les 279, 310 i 311, del polígon 15.  
- Projecte de prospecció arqueològica, autorització per a la seua realització i memòria de prospecció arqueològica presentada davant el Servei Territorial de Cultura i Esport de València, tots al·lusius a la parcel·la 279, del polígon 15, d'Utiel.  
  
Consideracions ambientals  
La modificació proposada suposa només respecte al projecte original la construcció de la nau per a l'ampliació a la parcel·la 279 en lloc de la parcel·la 311, totes dues del polígon 15. Les tres parcel·les són confrontants entre si.  
Es dona la circumstància que, en l'avaluació original del projecte, inicialment la titular sol·licitava realitzar l'ampliació en aqueixa parcel·la, però, posteriorment, i per motius aliens a l'avaluació ambiental, canviava la ubicació triada, i sol·licitava l'execució de la nau a la parcel·la 311.  
En relació amb el procediment d'avaluació ambiental que va finalitzar amb Resolució de 22 de desembre de 2016, es manté tant la capacitat productiva de l'activitat, 2.500 places de porcí d'engreix de 20-100 kg, com els mètodes de producció i la gestió ambiental de l'explotació. Es mantenen, així mateix, les circumstàncies ambientals de l'entorn en el qual se situa l'explotació.  
En conseqüència, cal analitzar la possibilitat d'executar la nau a la parcel·la sol·licitada.  
1r. Compatibilitat urbanística  
Entre la documentació aportada inicialment en l'expedient 53/16-AIA ja hi ha un certificat d'informe de compatibilitat urbanística de l'Ajuntament d'Utiel, signat el 28 d'abril de 2016 pel secretari en funcions, amb el vistiplau de l'alcalde president, en el qual s'indica que la parcel·la 279, del polígon 15, correspon a la zona XIII agrícola.  
  
Entre els usos permesos està la indústria agropecuària d'explotació tipus granja. Se certifica que l'actuació és compatible amb el planejament municipal.  
2n. Consideracions ambientals específiques del nou emplaçament  
  
En l'avaluació original de l'ampliació sol·licitada es van detectar dues qüestions que impossibilitaven situar la nau objecte de l'ampliació a la parcel·la 279, relacionades amb el subministrament d'aigua i amb l'afecció al patrimoni cultural.  
A) Consum d'aigua  
Entre la documentació aportada inicialment s'incloïa una Resolució de 26 de maig de 2004, de la Confederació Hidrogràfica del Xúquer, de concessió d'extracció d'aigua.  
La resolució especificava que l'autorització d'ús era exclusiva per a la parcel·la en la qual se situa el pou (parcel·la 311, del polígon 15), i que el volum a extraure es limitava a un màxim de 4.183,76 m³/any.  
Per això, a fi que el proveïment d'aigües de l'explotació ampliada mantinguera la legalitat, es va requerir a la promotora que sol·licitara la modificació de la concessió d'extracció d'aigües en els següents termes:  
  
- Incloure l'autorització d'ús a la parcel·la 279, del polígon 15.  
- Augmentar el volum d'extracció autoritzat fins a una quantitat suficient per al proveïment de l'explotació amb la capacitat resultant després de l'ampliació.  
No obstant l'anterior, en manifestar durant la tramitació la promotora la seua intenció de realitzar l'ampliació en la mateixa parcel·la on ja es realitzava l'activitat (parcel·la 311, del polígon 15), la modificació de la concessió d'aigües només necessitava fer-se quant al volum a extraure anualment.  
No obstant això, atés que la titular opta per situar la nau a la parcel·la 279, cal que la concessió d'extracció d'aigües incloga aquesta parcel·la.  
Entre la documentació aportada amb la sol·licitud de modificació de la declaració d'impacte ambiental s'inclou la Resolució de la Comissaria d'Aigües de la Confederació Hidrogràfica del Xúquer, de data 21 de setembre de 2018, per la qual es cancel·la la inscripció anterior en la secció B del registre d'aigües i s'inscriu en la secció B del registre d'aigües l'aprofitament comunicat per Ana Carmen Fernández Llahosa, amb la clau 1511/2018 (2018IP0243), a la parcel·la 310, del polígon 15.  
  
S'indica expressament que l'aprofitament autoritzat és per a ús ramader, per a una quantitat de 2.500 caps, i un volum màxim anual de 6.700 m³/any. S'indica, així mateix, que la superfície de la parcel·la és de 4,43 ha.  
La resolució de la Comissaria d'Aigües disposa que les aigües de l'aprofitament només podran utilitzar-se en la finca registral on se situa la captació i fins al volum màxim anual autoritzat.  
- En relació amb la restricció d'aprofitament d'aigües exclusivament en la finca registral on se situa la captació, la documentació aportada inclou escriptura d'agrupació de les parcel·les 279, 310 i 311 per a constituir una única finca registral, realitzada davant notari el 4 d'abril de 2018. La mateixa resolució de concessió ja esmenta una superfície per a la parcel·la que coincideix amb la superfície abastada per les 3 parcel·les.  
- Pel que fa al volum d'extracció d'aigües autoritzat, en la declaració d'impacte ambiental de 22 de desembre de 2016 s'establien unes necessitats anuals d'aigua de 6.384,75 m³ i la concessió d'aigües autoritza l'extracció de 6.700 m³/any, suficient per a garantir l'adequat desenvolupament de l'activitat.  
En definitiva, es considera acreditada la disponibilitat d'aigua en quantitat suficient per a proveir l'activitat, i emparada en un dret d'ús legal.  
B) Afecció al patrimoni cultural  
En el procediment 53/16-AIA, d'avaluació ambiental de l'expedient, es va detectar que en l'expedient no estava l'informe en matèria de cultura preceptiu d'acord amb l'article 11 de la Llei 4/1998, d'11 de juny, de patrimoni cultural valencià.  
No obstant això, atés que es disposava de l'informe corresponent a l'avaluació ambiental de l'activitat ja existent a la parcel·la 311, i atés que la titular havia manifestat que situaria la nau en aquesta parcel·la, no calia un nou informe.  
La intenció de la promotora de construir la nau a la parcel·la 279, torna a fer necessària l'emissió de l'informe de patrimoni per a avalar l'absència d'afecció al patrimoni cultural valencià.  
La promotora ha realitzat els tràmits pertinents. Amb data d'aquesta resolució s'ha realitzat la prospecció arqueològica de la parcel·la, i s'ha presentat la memòria d'impacte patrimonial davant l'òrgan competent, i està pendent de la resolució d'aquest òrgan.  
  
La prospecció arqueològica ha sigut realitzada per un equip tècnic competent, autoritzat per la Direcció Territorial d'Educació, Investigació, Cultura i Esport de València.  
La memòria indica que en l'inventari de la Conselleria de Cultura no figuren elements catalogats com a BIC dins de l'àrea d'afecció ni en els seus voltants.  
En la prospecció no s'ha trobat cap resta arqueològica ceràmica, lítica o d'estructures que permeta afirmar l'existència d'un jaciment arqueològic que poguera veure's afectat pel projecte. Tampoc s'han localitzat elements etnològics a excepció d'un antic corral de bestiar transformat i rehabilitat per a un altre ús que queda fora de l'entorn de l'obra. S'estima que no és necessari cap mena de mesures preventives o correctores.  
Vist que la memòria d'impacte patrimonial no ha detectat elements d'interés que puguen veure's afectats pel projecte, es considera que pot continuar la tramitació de l'expedient.  
En tot cas, el projecte no podrà ser autoritzat per l'òrgan substantiu fins a l'emissió de l'informe indicat en l'article 11 de la Llei 4/1998, d'11 de juny, de patrimoni cultural valencià, així queda vinculada l'autorització al sentit favorable d'aquest informe.  
C) Tancament perimetral  
El canvi d'ubicació de la nau a construir exigeix ampliar el tancament perimetral de l'explotació per a incloure l'ampliació.  
  
Consideracions jurídiques  
La modificació de l'emplaçament del projecte pot comportar impactes diferents, per la qual cosa es requereix la formulació d'una resolució complementària a la declaració d'impacte ambiental, abans de la resolució administrativa que s'adopte per a l'aprovació definitiva d'aquell.  
  
L'article 5 de la Llei 21/2013, de 9 de desembre, d'avaluació ambiental, atribueix a l'òrgan ambiental la competència en l'anàlisi tècnica dels expedients d'avaluació ambiental i en la formulació de les declaracions d'impacte ambiental dels projectes sotmesos a aquesta.  
  
L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (modificat pel Decret 80/2016 i el Decret 73/2017, tots dos del Consell), atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Modificar la resolució de declaració d'impacte ambiental favorable condicionada, de 22 de desembre de 2016, corresponent al projecte d'ampliació d'explotació porcina, i estimar acceptable, als sols efectes ambientals i sense perjudici de l'obtenció prèvia de les autoritzacions sectorials que li siguen aplicables, la modificació de la ubicació de la nau a construir, que passarà a localitzar-se a la parcel·la 279, del polígon 15, del terme municipal d'Utiel (València), sempre que es desenvolupe d'acord amb el que s'estableix en la documentació aportada el 8 i el 20 de novembre de 2018, en tot allò que no contradiga els condicionants del punt segon d'aquesta resolució.  
Segon  
1. El projecte no podrà ser autoritzat per l'òrgan substantiu fins a l'emissió de l'informe indicat en l'article 11 de la Llei 4/1998, d'11 de juny, de patrimoni cultural valencià, i queda vinculada l'autorització al sentit favorable d'aquest informe.  
2. S'haurà d'ampliar el tancament perimetral de l'explotació per a incloure la nau a construir.  
3. En tota la resta, s'ha de mantindre la vigència de la Resolució de declaració d'impacte ambiental de 22 de desembre de 2016, de la Direcció General de Medi Natural i d'Avaluació Ambiental.  
  
Tercer  
Notificar a les persones interessades que contra aquesta resolució, per ser un acte de tràmit, no s'hi pot interposar cap recurs; sense perjudici que puguen utilitzar-se els mitjans que en defensa dels seus drets consideren pertinents.  
  
Quart  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que es disposa en l'article 41.3 de la Llei 21/2013, de 9 de desembre, d'avaluació ambiental.  
  
La regulació de la vigència d'aquesta declaració d'impacte ambiental serà l'establida en l'article 43 de la Llei 21/2013, de 9 de desembre, d'avaluació ambiental.  
  
València, 23 de novembre de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 14 de febrer de 2019.- El director general de Medi Natural i d'Avaluació Ambiental: Antoni Marzo i Pastor.